# RASPORED ŠKOLSKIH AKTIVNOSTI ZA OSNOVNE ŠKOLE PO DANIMA

* Od 1. do 16. juna 2020. godine organizuju se posebni časovi.
* Za osmi razred nastava se završava 5. juna 2020. godine.
* Probni završni ispit iz matematike osmaci polažu 2. juna 2020. godine.
* Kombinovani test i test iz maternjeg jezika polaže se kod kuće (preuzimanje testova 1. juna, dok se popunjeni testovi vraćaju 2. juna).
* Od 3. do 15. juna 2020. godine traje pripremna nastava za polaganje završnog ispita.
* Zaključivanje i popravljanje ocena (ukoliko đaci žele ili ukoliko roditelji smatraju da je potrebno) biće različito od prvog do osmog razreda. Druga nedelja juna, kada osmaci završe deo svojih priprema za malu maturu, predviđena je za petake, šestake i sedmake.
* Polaganje male mature biće održano 17, 18. i 19. juna 2020. godine, a rezultati će biti objavljeni 23. Juna.
* Centralizovano onlajn prijavljivanje učenika za prijemne ispite za upis u specijalizovane gimnazije i umetničke škole, osim za sportska odeljenja, za školsku 2020/2021. godinu počinje u ponedeljak, 18. maja, i traje do četvrtka, 21. maja 2020. godine, od 8 do 20 časova.
* Prijemni ispiti za odeljenja u školama u kojima se deo nastave ostvaruje na stranom jeziku biće održani 8. i 9. juna od 10 časova.
* Prijemni ispiti u baletskim školama biće od nedelje, 7. juna, do utorka, 9. juna, u 10 časova.
* Učenici s posebnim sposobnostima za računarstvo i informatiku i učenici s posebnim sposobnostima za fiziku polagaće prijemni ispit u sredu, 10. juna, od 10 do 12 časova (računarstvo i matematika) i od 14 do 16 časova (fizika).
* Istog dana u 12 časova održava se i prijemni ispit za učenike s posebnim sposobnostima za scenske i audio-vizuelne umetnosti.
* Prijemni ispit za učenike s posebnim sposobnostima za istoriju i geografiju biće održan u četvrtak, 11. juna. Od 10 do 12 časova polagaće se istorija, a od 14 do 16 časova geografija.
* Prijemni ispit za učenike s posebnim sposobnostima za biologiju i hemiju biće održan u petak, 12. juna – biologija od 10 do 12 časova, a hemija od 14 do 16 časova.
* U petak i subotu, 12. i 13. juna (u 10 časova), biće održani prijemni ispiti u filološkim gimnazijama i filološkim odeljenjima.
* Prijemni ispit u muzičkim školama biće od 12. do 14. juna s početkom u 8 časova. U umetničkim školama likovne oblasti, prijemni ispiti biće održani od petka, 12. juna, do nedelje, 14. juna, s početkom u 8 časova.
* Preliminarni rezultati prijemnih ispita biće objavljeni do utorka, 16. juna. Učenici će moći da podnesu eventualne žalbe na rezultate prijemnih ispita istog dana od 10 do 16 časova.
* Konačni rezultati prijemnog ispita u matematičkim i filološkim gimnazijama, odeljenjima za fiziku, biologiju i hemiju, računarstvo i informatiku i konačni rezultati za odeljenja u školama u kojima se deo nastave ostvaruje na stranom jeziku, biće objavljeni do srede, 17. juna.
* Provera sklonosti za upis učenika u sedmi razred za program osnovnog obrazovanja učenika obdarenih za matematiku jeste u subotu, 20. juna, u 10 časova, kao i provera kompetencija za dvojezičku nastavu osnovnog obrazovanja.

# RASPORED ŠKOLSKIH AKTIVNOSTI ZA SREDNJE ŠKOLE PO DANIMA

* Od 1. do 3. juna 2020. godine u školu dolaze đaci završnih razreda (dani za zaključivanje ocena, deset učenika i jedan nastavnik).
* Od 4. do 6. juna 2020. polaže se velika matura.
* Dana 8. juna 2020. godine u školu dolaze ostali đaci (radi ispravke ocena).
* Dan 24. jun 2020. godine određen je za prijavljivanje maturanata za željeni fakultet.